Il-mudella Tiffany Pisani llum qed tagħlaq 29 sena. Twieldet f'Wolverhampton, West Midlands, England fl-20 ta' Jannar tal-1990. Trabbiet f'Ħ'Attard. Missierha hu Malti filwaqt li ommha hija Ingliża. Fl-2008 Tiffany dehret fil-vidjow mużikali Dancing in the Dark ta' DJ Ruby u bdiet tidher ukoll fuq il-faċċati ta' diversi rivisti lokali. Tiffany Pisani daret magħrufa f'Malta u fix-xena internazzjonali wara li fl-2010 rebħet il-kompetizzjoni Britain's Next Top Model waqt xandira diretta fuq l-istazzjon internazzjonali Sky. Wara din ir-rebħa Tiffany bdiet karriera ta' modelling għal disinjaturi, rivisti u fotografi popolari madwar id-dinja. Tiffany Pisani waqt il-Britain's Next Top Model Fl-2017 Tiffany rrappreżentat lil Malta fil-konkors Miss Universe li kien ġie organizzat f'Las Vegas, fl-Istati Uniti. Aqra: Tiffany Pisani f'Las Vegas għal Miss Universe F'dawn l-aħħar snin Tiffany tatha wkoll għall-mużika u għamlet isem bħala DJ fil-qasam tal- house music . Tiffany Pisani